stanford-oval/wikipedia huggingface dataset:
ג'ורג' פיטר אלכסנדר הילי
ביוגרפיה

הילי נולד בבוסטון, מסצ'וסטס. הוא היה הבכור מבין חמישה ילדים של קפטן בצי הסוחר.
לאחר שנותר ללא אב בגיל צעיר, עזר הילי לפרנס את אמו. בגיל שש עשרה הוא החל לצייר, ופיתח רצון להיות אמן. ג'יין סטיוארט, בתו של גילברט סטיוארט, עזרה לו והשאילה לו את "אקה הומו" של גווידו, אותו העתיק בצבע ומכר לכומר כפרי. מאוחר יותר, היא הציגה אותו בפני תומאס סולי, שעצתו העשירה את הילי, שגמל בתודה לסולי בימי מצוקתו של האחרון.
בגיל שמונה-עשרה החל הילי לצייר דיוקנאות, ועד מהרה הצליח מאוד. בשנת 1834 הוא נסע לאירופה והותיר את אמו מסודרת היטב ונשאר באירופה שש עשרה שנים במהלכן למד בפריז וברומא, והושפע מתומאס קוטור. הוא קיבל מדליה בסלון פריז בשנת 1840. בשנת 1843 נבחר לאקדמיה הלאומית לעיצוב כאקדמאי של כבוד. הוא זכה במדליה נוספת בפריז בשנת 1855, כאשר הציג ציור שיצר לפני לואי ה -16.
בשנת 1855 הוא חזר לארצות הברית, והקים את ביתו ואת הסטודיו בשיקגו, אילינוי, שם שהה במשך 14 השנים הבאות עד 1869. בשנת 1857, הוא רכש קוטג' באילינוי מתומאס ברבור בריאן. הילי גר שם במשך שש שנים. בריאן היה פטרון משמעותי של הילי. הילי גם היה שותף עם בריאן, כמו גם ויליאם באטלר אוגדן, סידני סוייר ואדווין שלדון, בהקמת בית העלמין גרייסלנד. במהלך תקופת מגוריו בשיקגו, הוא נסע ברחבי ארצות הברית כדי להשלים עבודות.
הילי חזר לאירופה בשנת 1869, וצייר בהתמדה, בעיקר ברומא ובפריז, במשך עשרים ואחת שנה.
בשנת 1892 שב לשיקגו, שם נפטר ב־24 ביוני 1894.
האוטוביוגרפיה של הילי פורסמה בשנת 1894.
יצירה

הילי היה אחד הציירים הפוריים והפופולריים ביותר בימיו. הוא היה יזם, אמיץ וחרוץ. "כל הימים אני בחדר הציורים שלי". הסגנון שלו, בעיקרו צרפתי, היה צלול, צבעיו עדינים, ציורו מדויק וניהל היטב את האור והצל.
בין דיוקנאותיו הבולטים הם דניאל ובסטר, הנרי קליי, ג'ון קלהון, האפיפיור פיוס התשיעי, ארנולד הנרי גיאוט, מרשל סולט ועוד. הוא צייר דיוקנאות של כל נשיאי ארצות הברית מג'ון קווינסי אדמס ועד יוליסס גרנט - סדרה זו צוירה לגלריית קורקורן, וושינגטון הבירה הילי צייר גם את חוזה השלום בשנת 1868 ואת אברהם לינקולן בשנת 1869. ביצירה היסטורית גדולה אחת, (1851), ישנם מאה ושלושים דיוקנאות.
ספריית ניוברי בשיקגו מחזיקה 41 מציוריה של הילי, שנתרמו על ידי האמן בשנת 1887. בניוברי יש גם כמה מכתבים מאת הילי, כמו גם מידע על הציורים.
דיוקנו של הילי משנת 1877 של לינקולן הצעיר היה המודל ששימש לבול דואר של לינקולן, שהונפק ב 12 בפברואר 1959, 150 שנה להולדת לינקולן.
גלריה

ג'ון קווינסי אדמס
מרטין ואן בורן
סאלי וורד
ג'ון טיילר
אלינור שרמן
אברהם לינקולן
ג'יימס ביוקנן
ג'יימס פולק
הערות שוליים

1 2  Chisholm, Hugh, ed. (1911). "Healy, George Peter Alexander" . Encyclopædia Britannica (11th ed.). Cambridge University Press.
↑  George Peter Alexander Healy (1813-1894)". Illinois Historical Art Project. Retrieved 10 May 2020.
↑  Funigiello, Philip J. Florence Lathrop Page: A Biography. University of Virginia Press. p. 17–18.
↑  Visual Art | Newberry, www.newberry.org
| --- | --- |
בקרת זהויות :  NLI: 987007280347205171  PLWABN: 9810594196105606  BnF: cb14975664t (data)  CiNii: DA11119923  GND: 129158100  ISNI: 0000 0000 8172 3075  LCCN: n90663010  PIC: 265927  RERO: 02-A011414649  RKD: 36732  SNAC: w6ft8q53  SUDOC: 070979170  ULAN: 500022150  VIAF: 107045159   WorldCat (עם VIAF): 107045159 
ג'ורג' הילי, עושי השלום, 1868
ג'נגו קונקטיביטי

| --- | --- |

 נתונים כלליים
 סוג:  חברה ציבורית
 בורסה:  הבורסה לניירות ערך בתל אביב
 סימול:  גנגו
 תקופת הפעילות:  2011–הווה (כ־13 שנים)
 מיקום המטה:  סן חוזה 
 משרד ראשי:  נתניה
 שליטה בחברה:  אופיר הרבסט
 ענפי תעשייה:  תוכנה
 מוצרים עיקריים:  מערכות ניטור נהג
 שווי שוק:  37.4 מיליון ש"ח (10 באוקטובר 2024)
 הכנסות:  2.76 מיליון דולר (2023)
 רווח תפעולי:  הפסד של 1.48 מיליון דולר (2023)
 רווח:  הפסד של 1.41 מיליון דולר (2023)
 הון עצמי:  12.9 מיליון דולר (2023)
 סך המאזן:  13.8 מיליון דולר (2023)
 יו"ר:  אופיר הרבסט
 מנכ"ל:  עופר סוחמי
  
 www.jungo.com
 
ג'נגו קונקטיביטי בע"מ (באנגלית: Jungo Connectivity) היא חברת תוכנה ישראלית, המתמחה בפיתוח מערכות ניטור נהג לתעשיית הרכב. ג'נגו היא חברה ציבורית שמניותיה נסחרות בבורסה לניירות ערך בתל אביב החל מאוגוסט 2021.
היסטוריה

ג'נגו התאגדה בספטמבר 2011 כחברה פרטית והחלה את פעילותה העסקית במרץ 2013. לאחר שרכשה מחברת סיסקו את פעילות חטיבת Business Software Connectivity
במסגרת הרכישה עברו לחברה עשרות עובדים, בעיקר אנשי פיתוח אשר החלו לפתח גרסאות חדשות למוצרי החטיבה שנרכשה.
ג'נגו הוקמה במקור בשם KRFTech, בידי היזמים עופר וילנסקי ודרי שרייבמן בשנת 1998, ופיתחה סביבת פיתוח לפתרונות תקשורת. היא נמכרה בשנת 2006 לחברת NDS הישראלית ב–107 מיליון דולר, ובשנת 2012, NDS עצמה נמכרה לחברת סיסקו ב–5 מיליארד דולר. אולם סיסקו החליטה שהיא לא מעוניינת להחזיק בחברה ומכרה אותה לאופיר הרבסט, שניהל את החטיבה, עם זאת המשיכה להחזיק כ-9% מהבעלות.
וילנסקי ושרייבמן, היזמים המקוריים של החברה, היו בין העובדים הראשונים של חברת צ'ק פוינט ועזבו ב-1998 להקים חברה משלהם. המוצר הראשון שפיתחו היה כלי לפיתוח מנהל התקן ("דרייבר") לקישור בין תוכנה לחומרה חדשה בשם WinDriver. הם מכרו את המוצר בהצלחה לכ-2,500 לקוחות תמורת תשלום חד פעמי, אך הפוטנציאל המסחרי שלו היה מוגבל. לכן בתחילת שנת 2000 החלה החברה לפתח מוצר חדש, שער גישה לאינטרנט בפס רחב לשוק הביתי (Residential Gateway) ולמערכות משובצות מחשב. בשלב זה החלה החברה לגייס לראשונה הון מגופים חיצוניים, ובכמה סבבים גייסה כ-25 מיליון דולר. המוצר שהחברה פיתחה היה תוכנה בשם, OpenRG, שהשתלבה בהתקני תקשורת אלחוטיים לבתים ומשרדים, נתבים לתקשורת בכבלים וטלפוניה. לקוחות החברה היו ספקיות ציוד תקשורת, דוגמת סיסקו, טושיבה, US Robotics ואחרים. בשנת 2005 השיקה נתב לאינטרנט, וידאו וטלפוניה, המבוסס על תוכנת OpenRG בשיתוף חומרה של אינטל וSTMicroelectronics.
NDS רכשה את החברה ב-2006, במטרה לשלב את התוכנה שלה בממירים הדיגיטליים לטלוויזיה שפיתחה (set-up boxes), במטרה לאפשר בין השאר שירותי טלפוניה, (בתקן VoIP), וידאו על פי דרישה (VoD), טלוויזיית אינטרנט (בתקן IPTV), אינטרנט אלחוטי, יכולות שליטה ובקרה מרחוק ואבטחה של הרשת הביתית. לאחר הרכישה בידי NDS המשיכה ג'נגו לפעול כחטיבה עצמאית בתוך החברה, לפתח ולשווק את המוצרים שלה בנפרד. בין השאר החלה למכור ישירות גם לספקי תקשורת דוגמת בריטיש טלקום בממלכה המאוחדת ופרטנר תקשורת בישראל.
לאחר שהפכה שוב לחברה עצמאית ב-2013, נכנסה ג'נגו לתעשיית הרכב ופיתחה תוכנה למערכות מולטימדיה ובידור לכלי רכב (Infotainment). מוצר שהוטמע לאורך השנים בעשרות מיליוני כלי רכב שנמכרו בעולם. אחר כך החלה להתמקד בפיתוח מערכת ניטור נהג (Driver monitoring system - DMS). מערכת שמזהה ומתריעה במקרים שבהם הנהג עייף, מוסח־דעת או משתמש בטלפון נייד, וגם אם נשכח באוטו ילד. בדצמבר 2019 קבע הפרלמנט האירופי כי החל מ־2022 יידרשו כלי רכב חדשים ביבשת לשלב מערכות כאלה; וחקיקה דומה נכנסה לתוקף גם בסין, עקב כך החליטה החברה להפוך אותו למוצר העיקרי שלה.
הערות שוליים

1 2 3 4 5  ג'נגו קונקטיביטי בע"מ: נתונים כספיים באתר מאי"ה.
↑  הנהלת חברת ג'נגו קונקטיביטי פתחה הבוקר את המסחר לרגל הרישום בבורסה בתל אביב, באתר 5 באוגוסט 2021, ‏הבורסה לניירות ערך בתל אביב
1 2 3   שגיא כהן, הסטארט־אפ ג'נגו דוהר כל הדרך להנפקה - וצופה שווי של חצי מיליארד שקל, באתר TheMarker‏, 17 במרץ 2021
↑  שמוליק שלח, ‏NDS מודיעה רשמית: רוכשת את הסטארט-אפ ג'נגו ב-107.5 מיליון דולר, באתר גלובס, 4 בדצמבר 2006
גיא גרימלנד, NDS רוכשת את הסטארט אפ הישראלי ג'נגו בעסקה של 107 מיליון דולר, באתר TheMarker‏, 29 בנובמבר 2006
1 2  גיא גרימלנד, סיסקו מאשרת: נרכוש את NDS ב-5 מיליארד דולר, באתר TheMarker‏, 15 במרץ 2012
↑  צורי דאר, הסטארט האפ הישראלי Jungo חתם על הסכם שותפות עם ענקית השבבים אלטרה, באתר TheMarker‏, 22 בינואר 2002
↑  גילעד נס, ‏ג'נגו: אם יציעו לנו גיוס - נתנגד, באתר גלובס, 3 ביולי 2001
↑  מאת אלה יעקבי-בשן, ‏חברת ג'ונגו מגייסת 4 מיליון דולר לפי שווי של 30–40 מיליון דולר, באתר גלובס, 11 בספטמבר 2000
גילעד נס, ‏חברת הסטארט-אפ הישראלית ג'נגו השלימה גיוס של 7 מיליון דולר, באתר גלובס, 18 באפריל 2001
בועז גילמור, ‏חברת הסטארט-אפ הישראלית ג'נגו מגייסת 8 מיליון דולר, באתר גלובס, 12 בינואר 2003
אורי רבין, ‏חברת ג'נגו גייסה 5.5 מיליון דולר בסיבוב שלישי, באתר גלובס, 8 בספטמבר 2003
↑  OpenRG של ג'נגו ישולב עם מעבד התקשורת המשולב של איי.די.טי, באתר TheMarker‏, 3 ביוני 2002
צורי דאר, מערכת הפעלה של ג'נגו תשולב בשער גישה ביתית בפס רחב של אולוול הטייוואנית, באתר TheMarker‏, 15 במאי 2002
↑  צורי דאר, טכנולוגיה של ג'נגו הישראלית שולבה בנתב של חברת Linksys מקבוצת סיסקו, באתר TheMarker‏, 1 באוקטובר 2003
גיא גרימלנד, גירסה חדשה ועסקה בהיקף 4 מיליון דולר לחברת הסטארט אפ ג'נגו מנתניה, באתר TheMarker‏, 10 ביולי 2006
↑  צורי דאר, טושיבה תשלב תוכנה של ג'נגו במודמי הכבלים האלחוטיים שלה; היקף העסקה מוערך בלמעלה מ-8 מיליון דולר, באתר TheMarker‏, 12 במאי 2003
↑  צורי דאר, ג'נגו תספק ל-US Robotics תוכנה עבור הדור הבא של מערכות תקשורת ביתיות, באתר TheMarker‏, 21 בינואר 2003
↑  צורי דאר, ג'נגו פיתחה עם אינטל ו-ST נתב לאינטרנט, וידיאו וטלפוניה הצפוי לסדר לה הכנסות של מיליוני דולרים, באתר TheMarker‏, 18 ביולי 2005
↑  בתיה פלדמן, ‏"היינו מאוד זהירים עד הרכישה. השנה יכולנו לשנות את העמדה ולקחת סיכון", באתר גלובס, 5 ביוני 2007
↑  אמיתי זיו, ג'נגו הישראלית תספק תוכנה לבריטיש טלקום במיליוני דולרים, באתר TheMarker‏, 12 בנובמבר 2008
↑   אמיתי זיו, מקורקינט שיתופי ועד סימולטור לרכב אוטונומי: ההייטק הישראלי משתלב בתנועה, באתר TheMarker‏, 6 באפריל 2021
גוון

ערך זה עוסק בכינוי לצבע או לטווח צבעים. אם התכוונתם למשמעות אחרת, ראו .
גוון (גָּוֶן) הוא צבע קבוע או טווח מצומצם של צבעים.
פירושים

בלשון המקובלת, גוון הוא כל צבע שאינו צבע יסוד וניתן לו שם מזהה פשוט, כגון בז', ארגמן ועוד. קיימים בשפה העברית שמות לגוונים רבים, חלקם בשימוש יומיומי וחלקם בשימוש מקצועי. כך למשל חברות המוכרות צבעים לקירות הבית יכולות להתהדר במאות גוונים, חלקם כמעט ולא ניתנים להבחנה בעין בלתי מזוינת. שמות הגוונים המקובלים ביותר נטולים בהשאלה מעצם המוכר לכל שצבעו דומה לגוון המתואר. למשל "אפרסק" או "צהוב ביצה".
במרחב הצבע התלת־ממדי הקרוי מדד מונסל, גוון הוא אחד משלושת ממדים הפורשים את המרחב, לצד בהירות ורוויה. גוון קובע את קרבת הצבע לצבעי היסוד (כך למשל ניתן להטות את הצבע מאדומים לכתומים ולצהובים); רוויה קובעת אם הצבע יהיה אפרורי ושקט או בולט וזוהר; ובהירות קובעת אם הגוון יהיה בהיר עד כדי לבן, או כהה עד כדי שחור. באמצעות שלושת ממדים אלו ניתן לבטא במדויק כמעט כל צבע הנראה על ידי העין האנושית.
מדידת גוונים בתעשייה

ניתן למדוד גוון בדיוק רב באמצעות ספקטרופוטומטר, מכשיר מדידה הנמצא בשימוש יצרני צבעים וצבענים. כך חברות המייצרות חומרי צביעה שונים יכולות להבטיח כי הגוון באצווה מסוימת זהה לחלוטין לאצווה שתבוא אחריו. במקרים רבים משתמשים בתעשייה בפיגמנטים בודדים לשימוש בצבע, היות שהם נוטים לשמור על גוון אחיד יותר מתערובות של מספר פיגמנטים. במידה והצבע מכיל תערובת פיגמנטים המנסה לחקות במדויק את גוונו של פיגמנט מוכר, התקן קובע כי יש לציין לצד שם המוצר "(גוון)" על מנת למנוע בלבול.
הטיות השם בעברית

גוון היא מילה ותיקה בעברית. באופן טבעי, התפתחו ממנה מילים רבות והטיות שונות, שהשתלבו בשפה. מילות יחס כמו "כגון" ניצלו את הקשר התיאורי בין שם הגוון לעצם המחזיק בו; שמות תואר כמו "מגוון" או "רבגוני" ניצלו את ריבוי הגוונים הקיימים בספקטרום (שהוא למעשה אינסופי); "ססגוני" התבססה על השימוש בגוונים על מנת ליצור מצבי רוח שמחים וחגיגיים.
מדדים לביטוי גוון

גוון הוא שם פרטני יותר מצבע, ונהוג להתייחס לנקודה (או לעיתים לאזור מצומצם) בתוך מרחב צבע כלשהו כאל גוון. במובן זה, ניתן לייצג גוונים במרחבי צבע שונים על ידי וקטור קואורדינטות במרחב. כך למשל במרחב הצבע {R,G,B} הפורש את הגוונים בצגי מחשב, ניתן לייצג גוון על ידי מדידת כמות האדום, הירוק והכחול בו. בתקן ה-RGB הקרוי SVGA ניתן לפרוש מיליוני גוונים שונים: (255,0,0) הוא אדום בוהק, ואילו (255,200,80) הוא צהוב בהיר. קיימים עוד מרחבי צבע רבים, בהם ניתן לייצג גוונים בווקטורים בעלי 4 נקודות, חמש נקודות ועוד, ולפרוש עשרות מיליוני גוונים שונים.
ראו גם

פיגמנטי צביעה
צבע (חומר)
צבע
מרחב הצבע של מדד מונסל, בתצורה חרוטית. נהוג לסמן גוון באות H, שהיא האות הרישית של Hue (המילה גוון באנגלית).
ג'רי דאגלס

| --- | --- |
אין תמונה חופשית
 לידה:  12 בנובמבר 1932 צ'לסי, ארצות הברית 
 פטירה:  9 בנובמבר 2021 (בגיל 88) לוס אנג'לס, ארצות הברית 
 שם לידה:  Gerald Rubenstein 
 מדינה:  ארצות הברית 
 מקום לימודים:  אוניברסיטת ברנדייס 
 בן או בת זוג:  ארלין מרטל (1962–1973) 
 מספר צאצאים:  3 
 http://www.jerrydouglasmusic.com
 פרופיל ב-IMDb
 
ג'רי דאגלס (באנגלית: Jerry Douglas;‏ 12 בנובמבר 1932 – 9 בנובמבר 2021) היה שחקן יהודי-אמריקאי. היה מוכר בשל גילום דמותו של ג'ון אבוט באופרת הסבון "צעירים חסרי מנוח", שם הוא שיחק במשך יותר מ-30 שנים עד להופעתו האחרונה ב-2016.
ביוגרפיה

דאגלס נולד בשם ג'רלד רובינשטיין בצ'לסי (אנ') שבמסצ'וסטס, שם גדל וחונך. הוריו היו מהגרים יהודים ממזרח אירופה. בשנת 1950 סיים את לימודיו בתיכון המקומי בצ'לסי, ומשם המשיך לאוניברסיטת ברנדייס, שם רכש תואר ראשון בכלכלה. דאגלאס המשיך ללימודי משפטים במנהטן, אך פרש לאחר שמונה חודשים בלבד, והחל להיבחן לתפקידי משחק, בתקווה להיות שחקן. חוסר הידע שלו במשחק תסכל אותו והוא עזב עם משפחתו את ניו יורק לעמק סן פרננדו שבמחוז לוס אנג'לס, קליפורניה, שם החל דאגלס לעבוד כסוכן ביטוח. בלילות לקח שיעורי משחק.
קריירת משחק

בהמשך ללימודיו, זכה דאגלס בתפקיד במחזה, עליו קיבל ביקורת מצוינת. אירוע זה הוביל אותו להשתמש בשירותיו של סוכן שחקנים.
במשך מספר שנים, הופיע דאגלס בסדרות טלוויזיה שונות, דוגמת "משימה בלתי אפשרית", בהן שיחק בדרך כלל את הנבל.
בשנת 1982, לוהק דאגלס לתפקיד ג'ון אבוט, הפטריארך של משפחת אבוט, והמייסד של תאגיד הקוסמטיקה "ז'בו" באופרת הסבון "צעירים חסרי מנוח". דאגלס שיחק בסדרה במשך 24 שנים, עד תום החוזה שלו בשנת 2006. עם זאת, גם לאחר תום החוזה שלו הוא שב להופיע בסדרה כשחקן אורח.
קודם להופעתו באופרת הסבון המצליחה, וגם במקביל אליה הופיע דאגלס בעשרות סדרות וסרטים.
קריירת זמר

בנוסף לקריירת המשחק, דאגלס היה גם זמר שהופיע בבתי קזינו ואולמות ברחבי ארצות הברית וקנדה.
דיסקוגרפיה

בשנת 2007, הוציא לאור אלבום: "The Best Is Yet to Come", הכולל שירי ג'אז ושירים מהופעותיו.
חיים פרטיים

אשתו הראשונה הייתה השחקנית ארלין מרטל, ולהם בת ובן. בשלב מסוים, החליטה אשתו לעבור ממחוז לוס אנג'לס להתגורר בעיר כרמל, בצפון מדינת קליפורניה, ולקחה איתה את ילדיהם. דאגלס, שלא רצה לוותר על משפחתו, עזב את לוס אנג'לס והצטרף אליהם. בני הזוג התגרשו בכל זאת, ודאגלס חזר ללוס אנג'לס במטרה להמשיך בקריירת המשחק שלו. דאגלס ואשתו ניהלו קרב משפטי על אחזקת ילדיהם, בו הוא ניצח.
בשנת 1985, נישא דאגלס לקימברלי בנקיר, הצעירה ממנו בכעשרים שנה, ולשניים בן משותף.
דאגלס נפטר ב-9 בנובמבר 2021, בגיל 88, אחרי מחלה קצרה. הותיר אשה, בת, נכדים ונינים.
הערות שוליים

↑  Petski, Denise. (November 10, 2021)/ Jerry Douglas Dies: Longtime ‘The Young And The Restless’ Actor Was 88. Dead;line Hollywood. Retrieved November 11, 2021
| --- | --- |
בקרת זהויות :  LCCN: no2011147890  VIAF: 250740134   WorldCat (עם VIAF): 250740134
גוסטב נכטיגל

| --- | --- |

 לידה:  23 בפברואר 1834 Eichstedt, הרפובליקה הפדרלית של גרמניה 
 נהרג:  20 באפריל 1885 (בגיל 51) כף פלמס, ליבריה 
 תקופת הפעילות:  ? – 20 באפריל 1885 
 פרסים והוקרה:  מדליית המייסדים של החברה הגאוגרפית המלכותית (1882)  מדליית הזהב של החברה הגאוגרפית הצרפתית (1876)
 
גוסטב נכטינגל (בגרמנית: Gustav Nachtigal); 23 בפברואר 1834 - 20 באפריל 1885) היה חוקר גרמני של מרכז ומערב אפריקה. כמו כן פעל כקונסול הכללי של הקיסרות הגרמנית בתוניסיה ולנציב הגרמני של מערב אפריקה. בשליחותו כנציב הביא לייסוד טוגו וקמרון כמושבות הראשונות של האימפריה הגרמנית הקולוניאלית. מדליית גוסטב נכטיגל, המוענקת על ידי החברה הגאוגרפית של ברלין, נקראת על שמו.
קורות חייו

גוסטב נכטיגל, בנו של כומר לותרני, נולד כנראה באייכסטט שבפרובינציה הסקסונית או בכלל ב-אנהלט או בקיסרות הפרוסית. אחרי לימודי רפואה באוניברסיטאות של האלה, וירצבורג וגרייפסוואלד, עבד במשך כמה שנים כרופא צבאי בקלן, גרמניה. אחרי שלקה במחלת ריאות עקר באוקטובר 1862 לענאבה (אנ') שבצפון-מזרח אלג'יריה וממנה עבר לתוניסיה. כמו כן לקח חלק, כרופא מנתח, במספר משלחות למרכז אפריקה. בשהותו בצפון אפריקה למד לדבר ערבית.
בשובו לגרמניה פגש את הגאוגרף גרהרד רולפס שהציע לו לנסוע לאימפריה של בורנו. נכטיגל הוסמך מטעם מלך וילהלם הראשון מפרוסיה למסור מתנות לשליט של בורנו כהוקרה על חסדיו לנוסעים גרמנים, בהם היינריך בארת. נכטיגל יצא לדרך ב-1869 מטריפולי העות'מאנית והצליח לאחר מסע של שנתיים למלא את משימתו. בתקופה זו הוא פגש את אלכסנדרין טינה אך הם נפרדו והוא המשיך לכיוון טיבסטי ובבורקו, באזורים של סהרה המרכזית שלא היו ידועים לאירופים. מסעו נערך בלוויית שישה גברים ועם שמונה גמלים.
מבורנו הגיע לסולטנות באגורמי (אנ') שמדרום-מזרח בורנו וממנה המשיך לממלכת וואדאי שממזרח לימת צ'אד ולקרדופאן (אנ') שבמרכז סודאן. בחורף 1874 יצא מתחומי הסאהל והגיע לחרטום (בירת סודאן המצרית-עות'מאנית). מסעו בסהרה ובסודאן מיצב אותו כאחד ממגלי הארצות האירופים הראשונים במעלה של תקופתו. בשנת 1876 הוענקה לו מדליית זהב מטעם החברה הגאוגרפית הצרפתית ובשנת 1882 הוענקה לו מדליית המייסדים (זהב) של החברה הגאוגרפית המלכותית הבריטית על מסעותיו במזרח הסהרה.
לאחר כינון הפרוטקטורט של צרפת בתוניסיה ב-1881 נתמנה נכטיגל לקונסול הכללי של האימפריה הגרמנית במקום, וב-1884 מונה על ידי הקנצלר אוטו פון ביסמרק כנציב הקיסרי במערב אפריקה. משימתו של נכטיגל הייתה לקבוע את הריבונות הגרמנית על השטחים הגדולים שנרכשו על ידי גרמנים באזור, לפני שיפלו בידי הבריטים, ובכך לסייע ולקדם את האינטרסים העסקיים הגרמנים. כך הפכו אזורי טוגו וקמרון לנכסים הקולוניאליים הראשונים של גרמניה באפריקה.
נכטיגל מת ב-20 באפריל 1885, במהלך הפלגה בים על סיפון ספינת קרב, מול כף פלמס (אנ') שלחוף ליבריה. הוא נטמן תחילה בגראן-בסאם בחוף השנהב, וב-1888 הוצאו שרידיו ונקברו ברוב טקס בדואלה, קמרון, מול בניין הממשל הקולוניאלי.
מורשת

גוסטב נכטיגל נחשב לחוקר הגרמני הגדול האחרון של אפריקה, אחרי היינריך בארת. כמו בארת, נכטיגל התעניין בעיקר באתנוגרפיה וכן ברפואה טרופית. עבודותיו בולטות בשל עושר הפרטים שהוצגו בהן ומעל הכול בשל דעותיו הבלתי משוחדות על אפריקאים. בניגוד לרוב החוקרים בני זמנו, נכטיגל לא החזיק בדעה הקדומה על נחיתות האפריקאים. עמדותיו משתקפות בבירור בתיאורים שהשאיר. נכטיגל היה עד לציד העבדים האכזרי שבוצע בידי השליטים האפריקאים ולסבל שנגרם להם מידי אפריקאים אחרים. הזוועה שחווה נוכח המעשים הללו הביאה אותו להאמין שהשליטה האירופית ביבשת אפריקה עשויה לעצור את ציד עבדים ומשום כך נכון לחזק ולהרחיב את תחומי ההשפעה הקולוניאלית.
הערות שוליים

↑  Chisholm, Hugh, ed. (1911). "Nachtigal, Gustav". Encyclopædia Britannica. 19 (11th ed.). Cambridge University Press. p. 148.
1 2  "INITIAL PERIOD OF GERMAN SOUTH WEST AFRICA (SWA)". Retrieved 2009-05-16.
1 2 3  "Sahara and Sudan: The Results of Six Years Travel in Africa". World Digital Library. 1879–1889. Retrieved 2013-10-02.
↑  Nachtigal, Gustav; Allan George Barnard Fisher; Humphrey J. Fisher (1974). Sahara and Sudan. C. Hurst & Co. Publishers.
↑  RGS List of Past Gold Medal Winners
↑  ב-1971 הוצב באנדרטה פסלו של לנין, וב-1991 הושב זה של נכטיגל על כנו
↑  Nachtigal, Gustav; E. Groddeck (1967), Saharâ und Sûdân (בגרמנית) Akademische Druck- u. Verlagstanstalt; 
בתרגום לאנגלית (מהדורת 1971)
| --- | --- |
בקרת זהויות :  NLI: 987007276826405171  PLWABN: 9810547572205606  BIBSYS: 90332700  BNC: 000475264  BnF: cb12415309g (data)  Botanist: Nacht.  CANTIC: a11211210  CiNii: DA05415342  GND: 118586173  ISNI: 0000 0000 8130 2342  LCCN: n85298766  NKC: nlk20010095549  NLA: 35371673  NLG: 258315  NTA: 070832196  RERO: 02-A003626898  SUDOC: 033270163  Trove: 929258  VcBA: 495/225568  VIAF: 51777477   WorldCat (עם VIAF): 51777477 
אנדרטה לזכרו של נכטיגל בעיר סטנדל, גרמניה
גלידה חמה

| --- | --- |

 
 מאכלים
 מוצא:  פולין 
 
חתך המציג את פנים המאכל
גלידה חמה (או "גלידת חורף") היא תחליף גלידה העשוי מקצף חלבוני ביצים המוכנס על ידי מזלף לתוך גביעים.
הגלידה החמה נוצרה בעקבות ביקוש לממתק דמוי גלידה בחודשי החורף הקרים.
השם של הממתק מטעה במקצת מכיוון שה"גלידה החמה" היא אומנם חמה יחסית לגלידה רגילה, אבל למעשה היא בטמפרטורת החדר.
צורתה של גלידה חמה היא דמוית גלידה בגביע והיא מצופה בדרך כלל בציפויים שונים כגון שוקולד וסוכריות צבעוניות. ניתן לרכוש אותה בקיוסקים ומכולות ברכישה של גלידות בודדות וכמו כן במארזים במרכולים.
ראו גם

קרמבו
גוויק

| --- | --- |

נוף מהגדה המערבית של הנהר
 מדינה:  הממלכה המאוחדת הממלכה המאוחדת
 חבל ארץ:  קורנוול קורנוול
 שטח:  11.32 קילומטרים מרובעים קמ"ר
 אוכלוסייה:  ‏
  ‑ בכפר:  615 (2021)
 קואורדינטות:  50.096°N 5.209°W
 he
גוויק (בקורנית: Gwig, "כפר ביער") הוא כפר בקורנוול על גדות נהר הלפורד, הממלכה המאוחדת.
חמישה קילומטרים ממזרח להלסטון. בכפר יש פאב בשם "הברבור השחור" (Black Swan), חנות כולבו, אתר קמפינג וסניף דואר.
יש בו גם מקלט לכלבי ים בשם קורניש שהוקם ב־1958. אוכלוסייתו מונה כ-615 נפשות (נכון ל-2021) ומשתרע על שטח של 11.33 קילומטרים מרובעים.
היסטוריה

גוויק נמצא בתחילתו של הנהר הלפורד, קיים שם נמל מאז זמנה של האימפריה הרומית. ושגשג בתקופת בית טיודור, עם בית מכס משלו. במאה השלוש עשרה תושבי הלסטון קנו את הנמל.
במהלך תנופת הכרייה פעל על שפת הנהר בית חרושת לייצור פח.
במילון הטופוגרפי של אנגליה מ-1848 תואר הכפר: "גוויק הוא נמל קטן במחוז קרייר בקורנוול, שלושה וחצי מיילים (חמישה וחצי קילומטרים.) מזרחית מהלסטון. דיג הסרדינים מתבצע שם באופן נרחב 200 סירות מועסקות בדיג הדגים המתחבאים בנחלים ובמפרצים הקטנים ברחבי הנמל. חוץ מדייג רוב הכלכלה של הכפר מורכבת מייצוא של עופרות נחושת, תירס, אבני בניין וצדפות, וייבוא של עצים, פחם ואבן גיר."
במהדורת אוגוסט 1880 של העיתון "האיש הקורני" (The Cornishman) תואר הכפר (עם פורת'לבן) כביתו של נמל חשוב שמספק פחם, סיד, עץ, צפחה ומוצרים נוספים למכרות ולתושבים באזור. אוניות פורקות עצים ב"Merthen Hole" ומשם הם מושטים במעלה הנהר לגוויק על דוברות, הרציף המערבי נמא בבעלתו של מר באסט מטהידי.
פעילות מוזיקלית

לגוויק יש להקת כלי נשיפה, שמופיעה באזור ומנגנת בחלק מהשירותים שמעניקה הכנסייה האנגליקנית בכנסיית המיסיון המקומית. הלהקה גם מארגנת כל שנה "שבוע להקה" הכולל שלושה הופעות של להקות מקומיות בשדה המשקיף על נהר הלפורד, לאחר מכן יש יריד עם דוכנים, צליית חזירים ובסוף השבוע גם ירי בצלחות חרס.
תזמורת הכינורות של קורנוול הוקמה ב-2007 על ידי הכנר הדסון סוואן. הוא היה חבר בלהקה הסקוטית "The Tannahill Weavers" (האורגים של טננהיל) אבל כיום הוא גר בקורנוול ועובד כמורה לנגינה בכינור כחלק משירות המוזיקה של קורנוול. התזמורת עושה חזרות מדי שבוע בבית הספר של הלסטון.
עתיקות

אבן שלושת הפינות המנוקבת של טולבן היא מגלית יוצאת דופן. היא נמצאת כ-800 מטרים צפונית לגוויק מאחורי חוות טולבן קרוס.
בספרות

גוויק הוזכר בספר "המשמעות של ליף" (The Meaning of Liff) של דאגלס אדמס וג'ון לויד, שם הוא משמש כשם עצם ל"קולב מעילים ממוחזר לאנטנה של מכונית" קטע ברומן של צ'ארלס קינגסלי "הרוורד איש וייק" (Hereward the Wake) מתאר את גוויק והיערות הסמוכים אליו. קינגסלי קיבל את חלק מהחינוך בבית הספר המקומי בהלסטון הסמוכה.
הערות שוליים

↑  Weatherhill, Craig, Cornish Place Names and Language.       Ammanford, Sigma Press, 2007
↑  Gweek, Helston, Laskowski & Company
↑  Ordnance Survey, Landranger map sheet 203 Land's End, ISBN 978-0-319-23148-7
↑  Gweek, United Kingdom, tapvisitor
↑  Domain parking page, www.blackswangweek.co.uk
↑  Gweek Campsite · Gwedrow House, Off Chapel Hill, Gweek, Helston TR12 7AQ, בריטניה, באתר Gweek Campsite · Gwedrow House, Off Chapel Hill, Gweek, Helston TR12 7AQ, בריטניה
↑  Digital Outdoors, Gweek Campsite in Helston, Cornwall, www.campsites.co.uk
↑  Gweek, Cornwall - History, Travel, and accommodation information, Britain Express
↑  Gweek (Parish, United Kingdom) - Population Statistics, Charts, Map and Location, citypopulation.de
↑  Gweek, Cornwall Guide, ‏2015-12-02
↑  Scolding, Bill, Five Walks around Constantine: heritage, landscape, wildlife., Constantine Enterprises Company, 2006, ISBN 0-9552816-0-1
↑  Le. Messurier, B. and Luck, L., Loe Pool and Mount's Bay. No. 12 in The National Trust Coast of Cornwall series of leaflets, 1998
↑  Denys B. Barton, A history of tin mining and smelting in Cornwall, Repr. d. Ausg. 1967, Exeter: Cornwall Books, 1989, ISBN 978-1-871060-03-4
↑  Gunthorpe - Gyhirn | British History Online, www.british-history.ac.uk
1 2  Home, www.gweeksilverband.org.uk
↑  All About, The Cornishman, כרך 111, 26 באוגוסט 1880, עמ' 8
↑  The Cornwall Fiddle Orchestra - Welcome....., web.archive.org, ‏2007-09-29
↑  Cornwall County Council - The Music Service, web.archive.org, ‏2007-09-30
↑  A holed stone known as 'The Tolvan Stone' at Tolvan Cross, Gweek - 1006754 | Historic England, historicengland.org.uk
↑  The Helston Grammar School, The Cornishman, כרך 122, קורנוול, 1 בנובמבר 1880, עמ' 5
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גוויק".
מפגש רחובות בגוויק
נוף ממתקן כלבי הים "קורניש"
האבן המנוקבת של טולבן